recursal/SuperWikiNEXT-32B huggingface dataset:
Η **Μωντ Μπάρλοου** (αγγλικά: *Maude Barlow*), γεννημένη στις 24 Μαΐου 1947 στο Τορόντο του Οντάριο, είναι Καναδή δημοσιογράφος και ακτιβίστρια.

Δράση
-----

Αρχικά δραστηριοποιήθηκε στο φεμινιστικό κίνημα. Το 1983 έγινε η πρώτη *«σύμβουλος για γυναικεία θέματα»* ενός πρωθυπουργού του Καναδά, στην κυβέρνηση του Πιερ Τρυντώ*.* Λίγο καιρό μετά την αλλαγή της κυβέρνησης, εγκατέλειψε τη δουλειά της στην κυβέρνηση και το 1988 έγινε πρόεδρος του αριστερού Συμβουλίου των Καναδών, του μεγαλύτερου κίνηματος πολιτικών δικαιωμάτων του Καναδά. Στα τέλη της δεκαετίας του 1990, μαζί με άλλες δυνάμεις της κοινωνίας των πολιτών, πραγματοποίησε εκστρατεία κατά της πολυμερούς επενδυτικής συμφωνίας (MAI) που είχε προγραμματίσει ο ΟΟΣΑ, συμφωνία που επικρίθηκε από πολλές αναπτυσσόμενες χώρες ως μια νέα μορφή αποικισμού. Ο ΟΟΣΑ εγκατέλειψε το σχέδιο, αλλά ο ΠΟΕ προσπαθεί να εφαρμόσει κάτι ανάλογο με το πακέτο της συνθήκης GATS.

Σημαντικό μέρος της δουλειάς της είναι και η κριτική της παναμερικανικής συμφωνίας ελεύθερων συναλλαγών FTAA, στο σχέδιο της οποίας περιλαμβάνονταν όλα τα κράτη της αμερικανικής ηπείρου με εξαίρεση την Κούβα. επικρίνοντας το γεγονός ότι με τη συμφωνία ευνοούνται και πάλι οι μεγάλες εταιρείες έναντι του πληθυσμού και των μικρών χωρών σε μη διαφανείς διαπραγματεύσεις.

Παραπομπές
----------

1. ↑  www.encyclopedia.com/article-1G2-3416300022/barlow-maude-victoria-1947.html.
2. 1 2 3  «Maude Barlow» (στα Αγγλικά). rightlivelihoodaward.org. Ανακτήθηκε στις 17 Μαρτίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Maude Barlow στο Wikimedia Commons
* Σύντομη βιογραφία Αρχειοθετήθηκε 2007-09-28 στο Wayback Machine. στο coolwomen.org (Αγγλικά)
* Σύντομη βιογραφία Αρχειοθετήθηκε 2021-04-12 στο Wayback Machine. στον ιστότοπο του World Future Council, (Αγγλικά)
* *Το νερό είναι κοινή ιδιοκτησία, Προτάσεις για αποθήκευση*, δοκίμιο, Δημοσιεύθηκε στο *Commons - Για μια νέα πολιτική πέρα από την αγορά και το κράτος*, 2012, (Γερμανικά)
* *Υγρό κοινό αγαθό*, άρθρο Oya 18/2013, (Αγγλικά)
* *Το νερό θα στεγνώσει*, συνέντευξη στο Migros-Magazin, 16. Σεπτέμβριος 2013 (Γερμανικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 69145472
* LCCN: n90669385
* ISNI: 0000 0001 0858 3747
* GND: 124479782
* SUDOC: 06097253X
* BNF: cb14417393z (data)
* MusicBrainz: 6ba20849-78bc-44a5-a86a-119761539b8b
* NKC: jo2012688049

 |

 |
Ο **Πρόεδρος της Δημοκρατίας της Αϊτής** είναι ο αρχηγός του κράτους της Αϊτής. Η εκτελεστική εξουσία στην Αϊτή μοιράζεται μεταξύ του προέδρου και της κυβέρνησης με επικεφαλής τον Πρωθυπουργό της Αϊτής. Ο τελευταίος Πρόεδρος ήταν ο Ζοβενέλ Μοΐζ, ο οποίος ανέλαβε τα καθήκοντά του στις 7 Φεβρουαρίου 2017 και διατήρησε το αξίωμα μέχρι την δολοφονία του, στις 7 Ιουλίου 2021.

Το Εθνικό Παλάτι στην πρωτεύουσα Πορτ-ο-Πρενς αποτελούσε την επίσημη κατοικία του Προέδρου της Αϊτής, αλλά υπέστη σοβαρές ζημιές στο σεισμό του 2010, και κατεδαφίστηκε το 2012.

Δείτε επίσης
------------

* Κατάλογος αρχηγών κράτους της Αϊτής
* Πρωθυπουργός της Αϊτής

Σημειώσεις
----------

**^****^** [\_\_\_] Οι αναφορές προέρχονται από το Σύνταγμα του 1987 της Δημοκρατίας της Αϊτής. Κυβερνητική, αλλά ανεπίσημη (και επιρρεπής σε λάθη) αγγλική μετάφραση είναι διαθέσιμη στο  και  και το γαλλικό πρωτότυπο είναι διαθέσιμο σε

Παραπομπές
----------

1. ↑  «Haïti : le président Jovenel Moïse assassiné». Ανακτήθηκε στις 7 Ιουλίου 2021.

Πηγές
-----

* Schutt-Ainé, Patricia (1994). *Haiti: A Basic Reference Book*. Miami, Florida: Librairie Au Service de la Culture. σελ. 165. ISBN 0-9638599-0-0.
Συντεταγμένες: 39°21′54″N 22°56′12″E﻿ / ﻿39.3651°N 22.9366°E﻿ / 39.3651; 22.9366

Ο **Σιδηροδρομικός Σταθμός Βόλου** είναι σιδηροδρομικός σταθμός στον Βόλο της Μαγνησίας. Βρίσκεται μέσα στην πόλη, δίπλα στο λιμάνι. Ο σταθμός άνοιξε στις 22 Απριλίου 1884 από την εταιρεία Θεσσαλικών Σιδηροδρόμων και εξυπηρετείται από τα τοπικά τρένα προς τη Λάρισα. Τα εγκαίνια του σταθμού πραγματοποίησε ο βασιλιάς Γεώργιος Α΄. Σήμερα στο κτήριο πέρα από το σταθμό, στο πρώτο όροφο λειτουργεί και σιδηροδρομικό μουσείο.

Αρχιτεκτονική
-------------

Το νεοκλασσικό κτήριο του σταθμού σχεδιάστηκε από τον Ιταλό αρχιτέκτονα Εβαρίστο ντε Κίρικο. Η μορφή του κτηρίου παραμένει η ίδια από τότε που κατασκευάστηκε, ενώ είναι ένα από τα λίγα κτήρια τα οποία διασώθηκαν από τους σεισμούς που έπληξαν το Βόλο κατά τη δεκαετία του 1950. Η στέγη του είναι δίρρικτη, ενώ διαθέτει ξύλινο περίγραμμα. Έξω από το σταθμό υπάρχει άγαλμα της θεάς Αθηνάς, έργο του Ιταλού γλύπτη G. Previsan.

Yπηρεσίες
---------

| Προηγούμενος σταθμός |   | ΤΡΑΙΝΟΣΕ |   | Επόμενος σταθμός |
| --- | --- | --- | --- | --- |
| Μελισσιάτικα*προς Λάρισα* |  | Τοπική |  | *Τερματικός* |

Φωτοθήκη
--------

* Το κτίριο του Σιδηροδρομικού Σταθμού Βόλου το 1990.Το κτίριο του Σιδηροδρομικού Σταθμού Βόλου το 1990.
* Ο σιδηροδρομικός σταθμός του Βόλου (1992).Ο σιδηροδρομικός σταθμός του Βόλου (1992).
* Σιδηροδρομικός Σταθμός Βόλου (2017).Σιδηροδρομικός Σταθμός Βόλου (2017).
* Σιδηροδρομικός Σταθμός Βόλου (2017).Σιδηροδρομικός Σταθμός Βόλου (2017).
* Η πλατφόρμα του σιδηροδρομικού σταθμού Βόλου, το 2017.Η πλατφόρμα του σιδηροδρομικού σταθμού Βόλου, το 2017.
* Το άγαλμα της θεάς Αθηνάς, που κατασκευάστηκε το 1884 από τον Ιταλό γλύπτη G. Previsan (2018).Το άγαλμα της θεάς Αθηνάς, που κατασκευάστηκε το 1884 από τον Ιταλό γλύπτη G. Previsan (2018).

Παραπομπές
----------

1. ↑  «Σιδηροδρομικός Σταθμός Βόλου- Το κόσμημα της πόλης και η ιστορία του (photos) - Η Θεσσαλία online». *Η Θεσσαλία online*. 22 Αυγούστου 2015. Ανακτήθηκε στις 29 Απριλίου 2016.
2. 1 2  «Ιστορικός Σταθμός Βόλου - TrainOSE». *TrainOSE*. Ανακτήθηκε στις 29 Απριλίου 2016.

Εξωτερικοί σύνδεσμοι
--------------------

* «Αξιοθέατα». *Δήμος Βόλου*. 9 Δεκεμβρίου 2018. Ανακτήθηκε στις 30 Δεκεμβρίου 2023.
Ο **Μίλαν Μπόγιοβιτς** είναι ένας Σέρβος ποδοσφαιριστής, ο οποίος τελευταία αγωνίζεται ως Κεντρικός επιθετικός. Από το καλοκαίρι του 2016 αγωνίζεται στο Πρωτάθλημα Ποδοσφαίρου Σερβίας για την **Μλάντοστ Λουτσάνι**.

Καρίερα
-------

Ο Μπόγιοβιτς ξεκίνησε από τις ακαδημίες της Παρτιζάν Βελιγραδίου (ποδόσφαιρο), οπού δεν τα κατάφερε στην πρώτη ομάδα. Ξεκίνησε την επαγγελματική του καριέρα στην Ραντνίτσκι Στόμπεξ , έπειτα στην **Σρεμ** και την **Τελεόπτικ**. Από το 2007 έως το 2012 ο Μπόγιοβιτς έπαιξε σε 138 παιχνίδια στην Σερβική SuperLiga, σημειώνοντας 36 γκολ, παίζοντας στις **Κουκαρίτσκι**, **Γιαγκόντινα** και **Βοϊβοντίνα**.

Στο μεταγραφικό παράθυρο του χειμώνα του 2013 ο Μπόγιοβιτς μετακόμισε στο Αγρίνιο της Ελλάδας για τον **Παναιτωλικό**. Το 2014 έπαιξε στην Ισραηλινή Πρέμιερ Λιγκ για την **Μπνέι Σακχίν**. Το 2015 ο Μίλαν Μπόγιοβιτς επέστρεψε στην Ελλάδα για την Αθλητική Ένωση Λάρισας, όμως από τον Ιούνιο, έως τον Σεπτέμβριο του 2015 δεν μπορούσε να αγωνιστεί εξ'αιτίας την ληγμένης του κάρτας visa. Πλέον αγωνίζεται στην **Μλάντοστ Λουτσάνι**, όπου και μετράει 9 γκολ σε 15 εμφανίσεις.

Έχει συνολικά σκοράρει 99 τέρματα σε 328 συμμετοχές μέχρι σήμερα.

Παραπομπές
----------

* 
* Αρχειοθετήθηκε 2016-01-21 στο Wayback Machine.

Σύνδεσμοι
---------

* Προφίλ του Μίλαν Μπόγιοβιτς στο transfermarkt.co.uk: http://www.transfermarkt.co.uk/milan-bojovic/profil/spieler/47048
* Προφίλ του Μίλαν Μπόγιοβιτς στο UEFA.com:
* Μίλαν Μπόγιοβιτς: Στατιστικά Καριέρας, στο Soccerway:




1. ↑  (πολλαπλές γλώσσες) *Transfermarkt*. 47048. Ανακτήθηκε στις 9  Οκτωβρίου 2017.
Στην πληροφορική, ένα **εκτελέσιμο αρχείο** προκαλεί έναν υπολογιστή για την «εκτέλεση των καθηκόντων που αναφέρονται σύμφωνα με τις κωδικοποιημένες οδηγίες»,  σε αντιδιαστολή με ένα αρχείο δεδομένων που πρέπει να αναλυθεί από ένα πρόγραμμα ώστε να έχει νόημα. Αυτές οι οδηγίες είναι παραδοσιακά οδηγίες κώδικα μηχανής για μια Κεντρική Μονάδα Επεξεργασίας. Ωστόσο, σε μια γενικότερη έννοια, ένα αρχείο που περιέχει τις οδηγίες ή τον ενδιάμεσο κώδικα (όπως ο κώδικας byte ή bytecode) για ένα διερμηνέα μπορεί επίσης να θεωρηθεί εκτελέσιμο.

Αλληλεπίδραση με το λειτουργικό σύστημα
---------------------------------------

Κάποια λειτουργικά συστήματα ορίζουν ένα αρχείο σαν εκτελέσιμο με βάση την επέκταση του ονόματός του (π.χ. **.exe**) ή τα μεταδεδομένα του (metadata), όπως η χρήση μιας άδειας «εκτέλεσης» στα λειτουργικά συστήματα τύπου Unix. Τα περισσότερα λειτουργικά συστήματα ελέγχουν επίσης ότι το αρχείο είναι έγκυρο εκτελέσιμο, ώστε να μην είναι δυνατό να εκτελεστεί οποιαδήποτε τυχαία ακολουθία από bit. Τα σύγχρονα λειτουργικά συστήματα κρατούν τον έλεγχο στους πόρους του υπολογιστή, απαιτώντας κάθε πρόγραμμα να καλεί κλήσεις συστήματος για την πρόσβαση σε κάποιους πόρους. Επειδή κάθε οικογένεια λειτουργικών συστημάτων έχει τη δική της αρχιτεκτονική κλήσεων συστήματος, γενικά ένα εκτελέσιμο αρχείο λειτουργεί σε συγκεκριμένα λειτουργικά συστήματα.

Υπάρχουν πολλά εργαλεία που μπορούν να εκτελέσουν σε κάποιο λειτουργικό σύστημα αρχεία που προορίζονται για άλλο λειτουργικό σύστημα, υλοποιώντας μια παρόμοια ή συμβατή δυαδική διεπαφή εφαρμογών (application binary interface, ABI). Για παράδειγμα, το Wine, υλοποιεί μια βιβλιοθήκη συμβατή με τη διεπαφή Win32 για επεξεργαστές x86.

Όταν η δυαδική επαφή του υλικού για το οποίο μεταγλωττίστηκε διαφέρει από αυτήν στην οποία το εκτελέσιμο τρέχει, το πρόγραμμα που κάνει τη μετάφραση ονομάζεται εξομοιωτής (emulator). Διαφορετικά αρχεία που μπορούν να εκτελεστούν αλλά δεν συμφωνούν με κάποια συγκεκριμένη δυαδική διεπαφή υλικού, ή σύνολο εντολών (instruction set), μπορούν να αναπαρασταθούν σε bytecode, ή σαν πηγαίος κώδικας για χρήση από κάποια γλώσσα σεναρίων (scripting language). (*βλ. Shebang (Unix)*)

Δείτε επίσης
------------

* Αντικειμενικό αρχείο

Παραπομπές
----------

1. ↑  «executable». *Merriam-Webster's Online Dictionary*. Merriam-Webster. Ανακτήθηκε στις 19 Ιουλίου 2008.
Η **οπτική ισχύς** (συχνά αναφέρεται και ως **διοπτρική ισχύς** ή **διαθλαστική ισχύς**) αναφέρεται στον βαθμό που ένας φακός 
ή κάτοπτρο έχει την ικανότητα να συγκλίνει ή να αποκλίνει μια δέσμη φωτός. Η οπτική ισχύς είναι αντίστροφος ανάλογη της ενεργούς εστιακής απόστασης f ενός οπτικού συστήματος P={\frac {{{n}\_{{S}}}}{f}} , όπου {{n}\_{{s}}} ο δείκτης διάθλασης του οπτικού μέσου που περιβάλει το οπτικό σύστημα.

Η υψηλή οπτική ισχύς συνδέεται με μικρή ενεργό εστιακή απόσταση. Η μονάδες της οπτικής ισχύος στο διεθνές σύστημα μονάδων (SI) είναι τα αντίστροφα μέτρα {{m}^{{-1}}} τα οποία συχνά ονομάζονται και διοπτίες. 
Οι συκλίνοντες φακοί P>0 έχουν θετική οπτική ισχύ, ενω οι αποκλίνοντες έχουν αρνητική P<0.

Αν φέρουμε δύο ή περισσότερους λεπτούς φακούς σε επαφή τότε η συνολική οπτική ισχύς ισούται με το άθροισμα των οπτικών ισχύων τους :

```
{{P}\_{{tot}}}={{P}\_{{1}}}+{{P}\_{{2}}}+\ldots +{{P}\_{{N}}}
```

Με παρόμοιο τρόπο η οπτική ισχύς ενός λεπτού φακού δίνεται από το άθροισμα των οπτικών ισχύων των δύο διαθλαστικών επιφανειών του. Για σύνθετα οπτικά συστήματα η οπτική ισχύς μπορεί να υπολογιστεί χρησιμοποιώντας την θεωρία πινάκων. 

Εξαιτίας της παραπάνω αθροιστικής ιδιότητας, στην οπτομετρία χρησιμοποιείται η οπτική ισχύς αντί της εστιακής απόστασης. Στην περίπτωση που ένας οφθαλμός έχει παραπάνω ή λιγότερη διαθλαστική ισχύ για να εστιάσει στον αμφιβληστροειδή χιτώνα λέμε ότι έχει διαθλαστικό σφάλμα. Όταν η οπτική ισχύς είναι μεγαλύτερη το είδωλο σχηματίζεται πρίν από τον αμφιβληστροειδή χιτώνα και ο οφθαλμός ονομάζεται μυωπικός. Αντίθετα, όταν η οπτική ισχύς είναι μικρότερη το είδωλο σχηματίζεται μετά από τον αμφιβληστροειδή χιτώνα και ο οφθαλμός ονομάζεται υπερμετρωπικός. ¨Οταν η διαθλαστική ισχύς του οφθαλμού είναι διαφορετική για διαφορετικά μεσημβρινά επίπεδα τότε λέμε ότι πάσχει από Αστιγματισμό. Ανισομετρωπία ονομάζουμε την κατάσταση στην οποία ο ένας 
οφθαλμός έχει διαφορετική διαθλαστική ισχύ από το άλλο.

Παραπομπές
----------

1. ↑  Greivenkamp, John E. (2004). *Field Guide to Geometrical Optics*. SPIE Field Guides vol. **FG01**. SPIE. σελ. 7. ISBN 0-8194-5294-7.
2. ↑  Eugene Hecht, "Optics", Addison-Wesley, MA, Second edition 1987
3. ↑  Παπάζογλου, Δημήτρης. Σημειώσεις μαθήματος "Οπτική και κύματα", Τμήμα Επιστήμης και Τεχνολογίας υλικών, Πανεπιστήμιο Κρήτης

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Optical power  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο ***Σπούτνικ 3*** (ρωσ. *Спутник-3*, *δορυφόρος 3*) ήταν ο τρίτος κατά σειρά σοβιετικός δορυφόρος τύπου Σπούτνικ που εκτοξεύθηκε στις 15 Μαΐου του Διεθνούς Γεωφυσικού Έτους 1958 από το Κοσμοδρόμιο του Μπαϊκονούρ στο Καζακστάν με πύραυλο φορέα R-7. Η αποστολή του ήταν να εξερευνήσει την εξώτερη ατμόσφαιρα καθώς και το εγγύς διάστημα. 

Λόγω βλάβης του οργάνου καταγραφής, ο δορυφόρος απέτυχε να εξερευνήσει την ακτινοβολία στην Ζώνη Βαν Άλλεν.

Ιστορικό
--------

Τον Ιούλιο του 1956, η Σοβιετική εταιρεία Κορολιόβ συνέταξε ένα πρόγραμμα αναπτύξεως και κατασκευής του πρώτου γήινου δορυφόρου, ονόματι ISZ (τεχνητός γήινος δορυφόρος). Ο Σπούτνικ 3 αρχικά ήταν προορισμένος για την αποστολή αυτή. 

Οι εργασίες είχανε ξεκινήσει πυρετωδώς, όμως ενώ ο πύραυλος φορέας R-7 ήταν ήδη έτοιμος και η αποστολή θα μπορούσε να ξεκινήσει, η ανάπτυξη του Σπούτνικ 3 καθυστερούσε. Λόγω της μεγάλης βιασύνης για την πρωτιά του διαστήματος, ο Σεργκέι Κορολιόβ αποφάσισε να αντικαταστήσει τον ημιτελή δορυφόρο με τον πιο απλό Σπούτνικ 1 και να τον στείλει στο διάστημα, πράγμα που έγινε στις 4 Οκτωβρίου 1957. Η κατασκευή του Σπούτνικ 3 όλο και καθυστερούσε, έτσι ώστε στις 3 Νοεμβρίου 1957 ακολούθησε και δεύτερος δορυφόρος, ο Σπούτνικ 2. Τελικά στις 15 Μαΐου 1958 η εκτόξευση του Σπούτνικ 3 πέτυχε και η αποστολή ξεκίνησε.

Τεχνικά χαρακτηριστικά και εξοπλισμός
-------------------------------------

Ο Σπούτνικ 3 ήταν ένα αυτόματο διαστημικό σκάφος διεξαγωγής επιστημονικών πειραμάτων. Το σκάφος εξωτερικά είχε γεωμετρική μορφή κώνου ύψους 3,57 μέτρων και στην βάση του είχε διάμετρο 1,73 μέτρων. 

Το βάρος του ήταν 1.327 κιλά. Ο επιστημονικός εξοπλισμός συμπεριελάμβανε δώδεκα όργανα για την καταμέτρηση της πίεσης και την ανάλυση της σύνθεσης της ανώτερης ατμόσφαιρας, την ανίχνευση και καταμέτρηση ιόντων, φωτονίων στις κοσμικές ακτίνες, βαρέων πυρήνων στις κοσμικές ακτίνες, μαγνητικών και ηλεκτροστατικών πεδίων, και των μετεωρικών σωματιδίων. 

Περνώντας μέσα από την Ζώνη Βαν Άλλεν οι καταμετρητές ανίχνευσαν την ακτινοβολία, αλλά λόγω βλάβης της μονάδας καταγραφής τα δεδομένα χάθηκαν και έτσι δεν μπόρεσαν να χαρτογραφηθούν. 

Το διαστημικό σκάφος παρέμεινε στην τροχιά του μέχρι τις 6 Απριλίου 1960, όταν υπό την έλξη της βαρύτητας τελικά έχασε ύψος και διείσδυσε στην ατμόσφαιρα.

Εξωτερικοί σύνδεσμοι
--------------------

* Σπούτνικ
* Σπούτνικ 3 - Encyclopedia Astronautica
* Το ημερολόγιο του Σπούτνικ 3


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Sputnik 3  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Γενικός Εισαγγελέας της Ρωσίας** (ρωσικά: Генеральный Прокурор Российской Федерации) αποτελεί τον επικεφαλής του συστήματος διώξεων στα δικαστήρια και διευθύνει τη Γενική Εισαγγελία της Ρωσικής Ομοσπονδίας (Генеральная прокуратура Российской Федерации). Ο Γενικός Εισαγγελέας παραμένει ο πιο ισχυρός θεσμός του ρωσικού δικαστικού συστήματος.

Διορισμός
---------

Ο Γενικός Εισαγγελέας προτείνεται για το αξίωμα από τον Πρόεδρο της Ρωσίας και διορίζεται από την πλειοψηφία του Ομοσπονδιακού Συμβουλίου της Ρωσίας (την άνω βουλή του ρωσικού κοινοβουλίου). Αν ο διορισμός αποτύχει, ο Πρόεδρος οφείλει να προτείνει άλλον υποψήφιο εντός 30 ημερών (άρθρο 12 του ομοσπονδιακού νόμου σχετικά με το Γραφείο του Γενικού Εισαγγελέα της Ρωσικής Ομοσπονδίας). Η διάρκεια της θητείας του Γενικού Εισαγγελέα είναι πενταετής. Η παραίτηση του Γενικού Εισαγγελέα πριν από το τέλος της θητείας του, πρέπει να εγκριθεί τόσο από την πλειοψηφία του Ομοσπονδιακού Συμβουλίου της Ρωσίας, όσο και από τον Ρώσο Πρόεδρο.

Συνταγματική Ανεξαρτησία
------------------------

Ο θεσμός του Γενικού Εισαγγελέα είναι ανεξάρτητος από την εκτελεστική, νομοθετική και δικαστική εξουσία. Η Διερευνητική Επιτροπή της Ρωσίας, η οποία ορισμένες φορές περιγράφεται ως το «ρωσικό FBI», είναι η κύρια ομοσπονδιακή διερευνητική αρχή στη Ρωσία, που αντικατέστησε τη Διερευνητική Επιτροπή του Γενικού Εισαγγελέα (Следственный комитет при прокуратуре Российской Федерации) το 2011.

Παραπομπές
----------

1. ↑  Αποσταθεροποιητές καταγγέλλει η Ρωσία skai.gr[*νεκρός σύνδεσμος*]
2. ↑  Terrill 2009, σελ. 433.
3. ↑  «genproc.gov.ru». Αρχειοθετήθηκε από το πρωτότυπο στις 25 Φεβρουαρίου 2008. Ανακτήθηκε στις 2 Φεβρουαρίου 2015.

Εξωτερικοί σύνδεσμοι
--------------------

* Επίσημη ιστοσελίδα
Παραμονή Πρωτοχρονιάς στο ξενοδοχείο Σαβόι του Λονδίνου, 1910
Στο Γρηγοριανό ημερολόγιο, η **Παραμονή της Πρωτοχρονιάς** (σε κάποιες χώρες λέγεται Νύχτα του Αγίου Σιλβέστρου), είναι η τελευταία μέρα του έτους, στις 31 Δεκεμβρίου. Σε πολλές χώρες, η Παραμονή της Πρωτοχρονιάς γιορτάζεται με βραδινά πάρτι, όπου πολλού άνθρωποι χορεύουν, τρώνε, πίνουν και βλέπουν ή ρίχνουν πυροτεχνήματα. Οι εορτασμοί συνεχίζονται και μετά τα μεσάνυχτα, την Ημέρα της Πρωτοχρονιάς (1η Ιανουαρίου).

Τα Νησιά Γραμμής Ισημερινού (μέρος του Κιριμπάτι) και το Τόνγκα, είναι παραδείγματα περιοχών που καλωσορίζουν πρώτες το νέο έτος, ενώ το Μπαίηκερ (ένα ακατοίκητο μέρος στις Απομακρυσμένες Νησίδες των Ηνωμένων Πολιτειών) και η Αμερικανική Σαμόα είναι από τις τελευταίες.

Δείτε ακόμη
-----------

* Πρωτοχρονιά
* Ημέρα της Πρωτοχρονιάς

Παραπομπές
----------

1. ↑  Emily Allen (31 Δεκεμβρίου 2016). «New Year's Eve: When is it 2017 around the world?». *The Daily Telegraph*. Αρχειοθετήθηκε από το πρωτότυπο στις 31 Δεκεμβρίου 2020. Ανακτήθηκε στις 31 Δεκεμβρίου 2016.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παραμονή Πρωτοχρονιάς** |
Στον αθλητισμό, ένα βραβείο **MVP** *(Most Valuable Player = πολυτιμότερος παίκτης)* αποτελεί τιμή για τις καλύτερες επιδόσεις ενός παίκτη σε μια συγκεκριμένη ομάδα, σε έναν αγώνα, σε ένα ολόκληρο πρωτάθλημα ή για ένα συγκεκριμένο διαγωνισμό ή σειρά από διαγωνισμούς. Αρχικά χρησιμοποιήθηκε στον επαγγελματικό αθλητισμό, ο όρος όμως τώρα χρησιμοποιείται συνήθως και στον ερασιτεχνικό αθλητισμό, καθώς και σε άλλα τελείως άσχετους τομείς, όπως στη δουλειά ή σε μουσικά βραβεία.

Ο όρος «Most Valuable Player» συνήθως χρησιμοποιείται μόνο στον Καναδά, τις Ηνωμένες Πολιτείες και τη Νότια Κορέα. Σε πολλά αθλήματα, μερικά από τα βραβεία MVP παρουσιάζονται μόνο για ένα συγκεκριμένο παιχνίδι ή αγώνα (με άλλα λόγια, άνθρωπος του αγώνα), ενώ άλλες χορηγούνται με βάση μία ολόκληρη σεζόν ή χρόνο. Ο ουδέτερος όρος «Player of the Match» είναι συνήθως «Man of the Match», σε αγώνα της ομάδας των γυναικών.
***Ο αρχιτέκτων Μάρθας*** είναι θεατρικό έργο του Παύλου Νιρβάνα.

Υπόθεση
-------

Ο απόστρατος συνταγματάρχης Βάρδας ζει με την κόρη του Μίνα σε ένα σπίτι με θέα τη θάλασσα, αλλά λόγω οικονομικών δυσχερειών πρέπει να το εγκαταλείψουν. Ο Παύλος Μάρθας, αρχιτέκτονας, είναι ερωτευμένος με τη Μίνα, αλλά μαζί του είναι ερωτευμένη και η εξαδέλφη της Μίνας η Ιουλία. Η Μίνα είναι θλιμμένη για το θάνατο του καναρινιού της και ο Μάρθας της υπόσχεται να της φτιάξει ένα μαυσωλείο στον κήπο του σπιτιού της για το καναρίνι της. Ο Μάρθας ζητά από το συνταγματάρχη την Μίνα σε γάμο μα εκείνος δεν του τη δίνει. Το νεαρό ζευγάρι σχεδιάζει να φύγει μαζί κρυφά,όμως η Μίνα το μετανιώνει επειδή δεν θέλει να αφήσει το πατέρα της μόνο του. Καθώς όμως ακούγεται το βράδυ το πλοίο να σαλπάρει εκείνη τον ακολουθεί σχεδόν υπνωτισμένη. Στην επέτειο του πρώτου έτους των γάμων τους στο νησί όπου μένει το νεαρό ζευγάρι, φθάνει η είδηση για τον θάνατο του πατέρα της. Ο Παύλος δεν της το λέει και την παρασύρει για να της δείξει, υποτίθεται, το σκάφος του, με το οποίο κάνουν και οι δύο μαζί ένα μεγάλο ταξίδι και τελικά και οι δύο πνίγονται σε φουρτούνα που ξεσπά.

Πληροφορίες
-----------

Πρωτοπαίχθηκε το 1907 από τον θίασο της Κοτοπούλη. Το έργο εκδίδεται το 1921-1922, αν και πρωτοεκδόθηκε από τα *Παναθήναια* το 1907. Ο Νιρβάνας, γιατρός ο ίδιος, ασχολείται με παθολογικές ψυχολογικές καταστάσεις, ενώ συχνά οι πρωταγωνιστές των έργων του βρίσκονται στα όρια της παραφροσύνης. Με τη μορφή της Μίνας επιχειρεί μια σπουδή της γυναικείας υστερίας και νευρικότητας.

Εκδόσεις
--------

* Θέατρον. Τόμος πρώτος: Ο Αρχιτέκτων Μάρθας, κριτικό σημείωμα Κωστή Παλαμά - Μαρία Πενταγιώτισσα. Δράμα σε μέρη τρία, κριτικό σημείωμα Γ. Τσοκόπουλου, Αθήναι, "Ιωάννης Ν.Σιδέρης", 1921

Παραπομπές
----------

1. 1 2  Μιχαηλίδης, Ραφαήλ (2023). *Η όψη του καλλιτέχνη στη νεοελληνική δραματουργία των πρώτων δεκαετιών του 20ού αιώνα (1907-1932)*. Θεσσαλονίκη: Αριστοτέλειο Πανεπιστήμιο Θεσσαλονίκης. σελ. 63-65.
2. ↑  Ο αρχιτέκτων Μάρθας [*νεκρός σύνδεσμος*]
3. ↑  Νιρβάνας, Παύλος (1907). *Ο Αρχιτέκτων Μάρθας: Δράμα σε μέρη τρίας*. Εκδόσις "Παναθηναίων.
4. ↑  Βάλτερ Πούχνερ, «Ο αρχιτέκτων Μάρθας», Ανθολογία Νεοελληνικής Δραματουργίας,τομ.Β-βιβλίο 2, Από την Επανάσταση του 1821 ως την Μικρασιατική Καταστροφή, εκδ. Μ.Ι.Ε.Τ. Αθήνα, 2006, σελ.811-812

Πηγές
-----

* Βάλτερ Πούχνερ, «Ο αρχιτέκτων Μάρθας», Ανθολογία Νεοελληνικής Δραματουργίας, τομ.Β-βιβλίο 2, Από την Επανάσταση του 1821 ως την Μικρασιατική Καταστροφή, εκδ. Μ.Ι.Ε.Τ. Αθήνα, 2006, σελ. 811-821

Εξωτερικοί σύνδεσμοι
--------------------

* Ο αρχιτέκτων Μάρθας [*νεκρός σύνδεσμος*]
Ο **Τσερνισέφσκι (Chernyshevskij)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1974 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου επαναστάτη και φιλοσόφου του 19ου αιώνα Νικολάι Τσερνισέφσκι.

Αξιοσημείωτη είναι η μικρή κλίση της τροχιάς του Τσερνισέφσκι ως προς την εκλειπτική, μόλις 46΄51΄΄.

Φυσικά χαρακτηριστικά
---------------------

Τα κυρίως φυσικά χαρακτηριστικά του Τσερνισέφσκι είναι άγνωστα. Ο Τσερνισέφσκι περιστρέφεται γύρω από τον εαυτό του μία φορά κάθε 9 ώρες και 18 λεπτά.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2782 Λεωνίδας | 2783 Τσερνισέφσκι | 2784 Ντομέικο |
Το **επινεύριο** αποτελεί το απώτατο στρώμα πυκνού, ακανόνιστου συνδετικού ιστού το οποίο περιβάλλει τα νεύρα του περιφερικού νευρικού συστήματος. Κατά κανόνα περιβάλλει αριθμό νευρικών χορδών, καθεμία εκ των οποίων καλύπτεται από το περινεύριο. Παράλληλα, περιβάλλει, επίσης, τα αιμοφόρα αγγεία τα οποία τροφοδοτούν το νεύρο και των οποίων μικροί κλάδοι διαπερνούν το περινεύριο. Πέραν των αιμοφόρων αγγείων τα οποία τροφοδοτούν το νεύρο, υφίσταται επίσης λιπώδης ιστός, λεμφοκύτταρα και ινοβλάστες, οι οποίοι με τη σειρά τους συμβάλλουν στην παραγωγή ινών κολλαγόνου και ελαστίνης οι οποίες σχηματίζουν το επινεύριο. Επιπλέον της παροχής δομικής υποστήριξης, οι ινοβλάστες διαδραματίζουν επίσης καθοριστικής σημασίας ρόλο στη συντήρηση, καθώς και στην αποκατάσταση των περιβαλλόντων ιστών. 

Το νωτιαίο νεύρο εξέρχεται από τη σπονδυλική στήλη μέσω ενός μεσοσπονδύλιου τρήματος. Δύο στρώματα των νωτιαίων μηνίγγων, η αραχνοειδής και η σκληρή μήνιγγα, περιβάλλουν το νεύρο σχηματίζοντας το επινεύριο. Το εξωτερικό τμήμα του συγκεκριμένου ιστού περιλαμβάνει το εξωτερικό επινεύριο, το οποίο με τη σειρά του απορροφά τις διαμήκεις μηχανικές καταπονήσεις. Το στρώμα του επινεύριου το οποίο εκτείνεται έσωθεν του νεύρου ονομάζεται έσω επινεύριο. Από κοινού, τα συγκεκριμένα δύο στρώματα σχηματίζουν το επινεύριο, το πάχος του οποίου ποικίλλει κατά μήκος του νεύρου. Συνήθως, το επινεύριο αποτελεί το πλέον άφθονο περιμετρικά των αρθρώσεων, καθώς η λειτουργία του είναι η προστασία των νεύρων από ξαφνικές και βίαιες διατάσεις, καθώς και από τυχόν επακόλουθους τραυματισμούς. Η χειρουργική επέμβαση η οποία είναι απαραίτητη για την αποκατάσταση ενός σχισμένου νεύρου ονομάζεται επινεύριος αποκατάσταση.

Δείτε επίσης
------------

* Νευρικός ιστός
* Περινεύριο
* Ενδονεύριο

Παραπομπές
----------

1. ↑  (Αγγλικά) McCracken, Thomas (1999). *New Atlas of Human Anatomy*. Κίνα: Metro Books. σελ. 96-97. ISBN 1-58663-097-0.
2. ↑  (Αγγλικά) Kulkarni, GS (2009). *Textbook of Orthopaedics and Trauma*. Ινδία: Jaypee Brothers Medical Publication. σελ. 895–898. ISBN 978-93-5090-852-5.
3. ↑  (Αγγλικά) Payne, Samuel H. (2001). «Nerve Repair and Grafting in the Upper Extremity». *Journal of the Southern Orthopaedic Association* (Medscape) **10** (2): 1-7. .
4. ↑  (Αγγλικά) Saladin, Kenneth (2014). *Anatomy & Physiology: The Unity of Form and Function*. ΗΠΑ: McGraw-Hill Science. σελ. 484–485. ISBN 978-0-07-340371-7.

|  |  |
| --- | --- |
| 

|  |
| --- |
| * Πύλη:Βιολογία
* Πύλη:Ανατομία
 |

 |
Ο **Μαχάων (Makhaon)** είναι ένας μεγάλος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 8,909. Ανακαλύφθηκε το 1983 από τη Σοβιετική (Ουκρανή) αστρονόμο Λιουντμίλα Καράτσκινα, που παρατηρούσε από το Ναουτσνί της Κριμαίας, και πήρε το όνομά του από τον ομώνυμο μυθικό ιατρό του Τρωικού Πολέμου.

Φυσικά χαρακτηριστικά
---------------------

Η μέση διάμετρος του Μαχάονα εκτιμάται σε 116,14 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0476. Η μάζα του Μαχάονα εκτιμάται σε 1,6 τετράκις εκατομμύριο τόνους για μέση πυκνότητα 2 gr/cm^3. Για την ίδια πυκνότητα, η μέση επιτάχυνση της βαρύτητας στον ισημερινό του εκτιμάται σε 3,24 cm/sec², δηλαδή η βαρύτητα εκεί είναι 300 φορές ασθενέστερη από την αντίστοιχη γήινη, ενώ η μέση ταχύτητα διαφυγής υπολογίζεται σε 61,4 m/sec (220 χιλιόμετρα την ώρα). Η μέση θερμοκρασία στην επιφάνεια του αστεροειδούς εκτιμάται σε 150 βαθμούς C υπό το μηδέν.

Ο Μαχάων περιστρέφεται γύρω από τον εαυτό του μία φορά κάθε 6 ως 11 ώρες περίπου, με πιθανότερη την τιμή που αποκτήθηκε από φωτομετρικές παρατηρήσεις του 2009 (Mottola, Stefano, κ.ά. *The Astronomical Journal*, 2011), δηλαδή 8 ώρες 38 λεπτά και 7 δευτερόλεπτα με μεταβολή φωτεινότητας κατά 0,06 ± 0,01 μέγεθος.

Δείτε επίσης
------------

* Κατάλογος τρωικών αντικειμένων Δία (ελληνικό στρατόπεδο)

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 3062 Ρεν | 3063 Μαχάων | 3064 Τσίμερ |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα 3063 Makhaon  της Εσπεράντο Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Επιθεώρηση Εργασίας** είναι μία Ανεξάρτητη Διοικητική Αρχή, βάσει του Ν. 4808/2021 και η λειτουργία της ορίστηκε με την ΚΥΑ υπ Αριθ. 67759/2022. Της Αρχής προΐσταται ο Διοικητής ο οποίος δύναται να εισηγηθεί στον Υπουργό Εργασίας και Κοινωνικής Ασφαλίσεως προτάσεις νόμου στον οποίον όμως δεν λογοδοτεί καθώς η αρχή υπόκειται αποκλειστικά σε κοινοβουλευτικό έλεγχο. Τα όργανα διοίκησης της Επιθεώρησης Εργασίας είναι ο Διοικητής και το πενταμελές Συμβούλιο Διοίκησης. Η Επιθεώρηση Εργασιακών Σχέσεων και η Επιθεώρηση Ασφάλειας και Υγείας στην Εργασία αποτελούν δύο κλάδους της Αρχής.

Προηγουμένως, λειτουργούσε ως αυτοτελής υπηρεσία, συγκροτημένη σε πολιτικό σώμα στο οργανόγραμμα του Υπουργείου Εργασίας, με την ονομασία Σώμα Επιθεώρησης Εργασίας (ΣΕΠΕ). Συστάθηκε αρχικά σύμφωνα με τις διατάξεις του Π.Δ. 136/1999 "Οργάνωση Υπηρεσιών Σώματος Επιθεώρησης Εργασίας" (ΦΕΚ 134Α΄/ 3-6-1999).

Του Σώματος αυτού προΐστατο Ειδικός Γραμματέας συνεπικουρούμενος από δύο γενικούς επιθεωρητές, ένας επί θεμάτων εργασιακών σχέσεων και ένας επί θεμάτων ασφάλειας και υγείας στους χώρους εργασίας. Το ΣΕΠΕ συγκροτείτο με ειδικούς επιθεωρητές αντίστοιχων παραπάνω θεμάτων σε τρεις κεντρικές διευθύνσεις με επιμέρους 12 τμήματα με έδρα την Αθήνα (Υπουργείο) και σε 15 περιφερειακές με επιμέρους τμήματα που εδρεύουν σε ισάριθμες πόλεις καλύπτοντας κατά περιφέρειες όλη την επικράτεια και με συνολικό προσωπικό 1000 περίπου υπαλλήλους. Οι περιφερειακές εδρεύουν στις ακόλουθες πόλεις: Αθήνα, (4 κατά νομαρχιακή διαίρεση), Πειραιά, Θεσσαλονίκη, Ιωάννινα, Ηράκλειο, Ερμούπολη, Κομοτηνή, Κοζάνη, Λαμία, Πάτρα, Μυτιλήνη και Τρίπολη.

Παραπομπές
----------

1. ↑  Π.Δ. 136/1999 Εθνικό Τυπογραφείο

Εξωτερικοί σύνδεσμοι
--------------------

* Επίσημος ιστότοπος
**Η σύνθετη μηχανική αντίσταση** είναι ένα μέτρο του πόσο μια δομή αντιστέκεται στην κίνηση όταν υποβάλλεται σε αρμονική δύναμη. Σχετίζει δυνάμεις με ταχύτητες που δρουν σε ένα μηχανικό σύστημα. Η σύνθετη μηχανική αντίσταση ενός σημείου σε μια δομή είναι ο λόγος της δύναμης που ασκείται στο σημείο προς την προκύπτουσα ταχύτητα σε αυτό το σημείο.  

Η σύνθετη μηχανική αντίσταση είναι το αντίστροφο της μηχανικής εισαγωγής ή της κινητικότητας. Η σύνθετη μηχανική αντίσταση είναι συνάρτηση της συχνότητας \omega  της εφαρμοζόμενης δύναμης και μπορεί να ποικίλλει σε μεγάλο βαθμό από τη συχνότητα. Σε συχνότητες συντονισμού, η σύνθετη μηχανική αντίσταση θα είναι χαμηλότερη, πράγμα που σημαίνει ότι απαιτείται λιγότερη δύναμη για να κινηθεί μια δομή με δεδομένη ταχύτητα. Ένα απλό παράδειγμα είναι το σπρώξιμο ενός παιδιού σε μια κούνια. Για να επιτευχθεί το μέγιστο πλάτος ταλάντωσης, η συχνότητα των ωθήσεων πρέπει να είναι κοντά στη συχνότητα συντονισμού του συστήματος.

{\displaystyle \mathbf {F} (\omega )=\mathbf {Z} (\omega )\mathbf {v} (\omega )}

Όπου {\mathbf {F}} είναι το διάνυσμα δύναμης, {\mathbf {v}} είναι το διάνυσμα ταχύτητας, {\displaystyle \mathbf {Z} } είναι η μήτρα σύνθετης μηχανικής αντίστασης και \omega  είναι η γωνιακή συχνότητα.

Η σύνθετη μηχανική αντίσταση είναι ο λόγος ενός δυναμικού (π.χ. δύναμη) προς μια ροή (π.χ. ταχύτητα) όπου οι πραγματικές και φανταστικές συνιστώσες και των δύο αυξάνονται γραμμικά με το χρόνο. Παραδείγματα δυναμικών είναι: δύναμη, ηχητική πίεση, τάση, θερμοκρασία. Παραδείγματα ροών είναι: ταχύτητα, ταχύτητα όγκου, ηλεκτρικό ρεύμα, ροή θερμότητας. Η αντίσταση είναι το αντίστροφο της κινητικότητας.

* Αντίσταση - το πραγματικό μέρος μιας σύνθετης αντίστασης.
* Αντίδραση - το φανταστικό μέρος μιας σύνθετης αντίστασης.

Δείτε επίσης
------------

* Απόκριση συχνότητας

Βιβλιογραφικές αναφορές
-----------------------

1. ↑  'Motion Control Systems', Chapter 5, A. Sabanovic, 2011
2. ↑  Gatti, Paolo L.· Ferrari, Vittorio (1999). *Applied Structural and Mechanical Vibrations*. E & FN Spon. ISBN 0-419-22710-5.
Η **Ρεμπέκα Χολ** (*Rebecca Maria Hall* ; 3 Μαΐου 1982) είναι Αγγλίδα ηθοποιός, παραγωγός, συγγραφέας και σκηνοθέτης. Έκανε την πρώτη της εμφάνιση μπροστά στην οθόνη σε ηλικία 10 ετών στην τηλεοπτική μεταφορά του βιβλίου *The Camomile Lawn* (1992), σε σκηνοθεσία του πατέρα της Πίτερ Χολ. Η πρώτη της επαγγελματική εμφάνιση στην σκηνή έγινε στην παράσταση, σε παραγωγή του πατέρα της, *Το επάγγελμα της κυρίας Γουόρεν*, (2002) που της χάρισε το Ian Charleson Award.

Το 2006, μετά την πρώτη της εμφάνιση στον κινηματογράφο στην ταινία *Starter for 10*, η Χολ απέκτησε αναγνωρισιμότητα μετά την συμμετοχή της στο θρίλερ του Κρίστοφερ Νόλαν *The Prestige*. Το 2008, πρωταγωνίστησε στην ρομαντική κωμωδία-δράμα του Γούντι Άλεν *Vicky Cristina Barcelona*, για την οποία έλαβε υποψηφιότητα για Χρυσή Σφαίρα Καλύτερης Ηθοποιού. Η Χολ εμφανίστηκε σε μια ευρεία γκάμα ταινιών, συμπεριλαμβανομένων του ιστορικού δράματος *Frost/Nixon* (2008), της δραματικής ταινίας *The Town* (2010), του θρίλερ-τρόμου *Το κουκλόσπιτο* (2011), της ταινίας με υπερήρωες *Iron Man 3* (2013), της ταινίας επιστημονικής φαντασίας *Κυριαρχία* (2014), του ψυχολογικού θρίλερ *Το δώρο* (2015) και του βιογραφικού δράματος *Professor Marston and the Wonder Women* (2017). Το 2016, η Χολ έλαβε επαίνους από τους κριτικούς για τον ρόλο της στο βιογραφικό δράμα *Κριστίν*. Έκανε την πρώτη της εμφάνιση στην σκηνοθεσία με την ταινία *Passing* (2021), λαμβάνοντας επαινετικά σχόλια.

Η Χολ έκανε αρκετές σημαντικές εμφανίσεις στην βρετανική τηλεόραση. Κέρδισε το British Academy Television Award Καλύτερου Δεύτερου Ρόλου για την μίνι σειρά του Channel 4 *Red Riding: 1974* (2009). Το 2013, ήταν υποψήφια για το British Academy Television Award Καλύτερης Ηθοποιού για την ερμηνεία της στην ταινία του BBC Two *Το τέλος της παρέλασης*.

Παραπομπές
----------

1. ↑  nm0356017.
2. ↑  Births, Marriages & Deaths Index of England & Wales, 1916–2005
3. ↑  (Αγγλικά) *Internet Broadway Database*. 483865. Ανακτήθηκε στις 9  Οκτωβρίου 2017.
4. ↑  (Γερμανικά) *Deutsche Synchronkartei*. 11869. Ανακτήθηκε στις 4  Απριλίου 2022.
5. ↑  www.theatreworldawards.org/past-recipients.html.

Εξωτερικοί σύνδεσμοι
--------------------

* Rebecca Hall στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 94280377
* LCCN: no2007021351
* ISNI: 0000 0001 0999 2032
* GND: 143341936
* SUDOC: 15038307X
* BNF: cb165550034 (data)
* NKC: xx0062915
* BNE: XX5252682

 |

 |
Ο **humidex** (συντομογραφία του **"hum**idity in**dex"**, *δείκτης υγρασίας*) είναι ένας δείκτης, ο οποίος χρησιμοποιείται από Καναδούς μετεωρολόγους για την περιγραφή του πόσο ζεστός φαίνεται ο καιρός στο μέσο άτομο, συνδυάζοντας την επιρροή της θερμότητας και της υγρασίας. Ο humidex είναι αδιάστατος αριθμός, που βασίζεται στη θερμοκρασία δρόσου, αλλά είναι ισοδύναμος με την ξηρά θερμοκρασία σε βαθμούς Κελσίου. Για παράδειγμα αν η θερμοκρασία είναι 30°C και ο humidex υπολογίζεται σε 40, τότε αυτό υποδεικνύει ότι η υγρή θερμοκρασία γίνεται αισθητή ως ξηρή θερμοκρασία 40°C.

Σύμφωνα με τη Μετεωρολογική Υπηρεσία του Καναδά, με humidex τουλάχιστον 30 προκαλείται «κάποια ενόχληση», με τουλάχιστον 40 προκαλείται «μεγάλη ενόχληση» και πάνω από 45 είναι επικίνδυνο. Όταν ο humidex φτάσει το 54, η θερμοπληξία είναι σχεδόν σίγουρη. Ο τύπος για τον υπολογισμό του humidex αναπτύχθηκε από τον J.M. Masterton και τον F.A. Richardson της Υπηρεσίας Ατμοσφαιρικού Περιβάλλοντος του Καναδά, το 1979. Ο humidex διαφέρει από τον δείκτη θερμότητας που χρησιμοποιείται στις Ηνωμένες Πολιτείες, στο ότι προκύπτει από τη θερμοκρασία δρόσου και όχι από την σχετική υγρασία.

Το ρεκόρ humidex στον Καναδά καταγράφηκε στις 25 Ιουλίου 2007 όταν έφτασε στο Κάρμαν της Μανιτόμπα το 53, σπάζοντας το προηγούμενο που ήταν 52.1 καταγεγραμμένο το 1953 στο Γούιντσορ του Οντάριο.

Τύπος υπολογισμού του humidex
-----------------------------

Όταν η θερμοκρασία είναι 30 °C και η θερμοκρασία δρόσου είναι 15 °C, ο humidex είναι 34 (ο humidex είναι αδιάστατος αριθμός, όμως ο αριθμός υποδεικνύει προσεγγιστικά θερμοκρασία σε °C). Αν η θερμοκρασία παραμείνει στους 30 °C και η θερμοκρασία δρόσου αυξηθεί στους 25 °C, ο humidex ανεβαίνει στο 42. Ο humidex τείνει να είναι μεγαλύτερο από τον αμερικανικό δείκτη θερμότητας για ίδια θερμοκρασία και σχετική υγρασία. 

Ο τύπος υπολογισμού έχει ως εξής::

{\displaystyle {\text{Humidex}}=T\ +\ 0.5555\times (6.11\times e^{5417.7530\times \left({\frac {1}{273.16}}-{\frac {1}{d}}\right)}-10)}
Όπου d είναι η θερμοκρασία δρόσου στην Κλίμακα Κέλβιν και T η θερμοκρασία του αέρα.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 16 Ιανουαρίου 2009. Ανακτήθηκε στις 16 Ιανουαρίου 2009.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Ιουνίου 2013. Ανακτήθηκε στις 20 Οκτωβρίου 2012.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Humidex  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο Eminem έβγαλε το το άλμπουμ **Kamikaze** (που συμπεριλαμβάνει 13 τραγούδια) στις 31 Αυγούστου του 2018. Προηγουμένως μη ανακοινωμένο, το άλμπουμ κυκλοφόρησε στις 31 Αυγούστου 2018 από τις Aftermath Entertainment, Interscope Records και Shady Records. Το άλμπουμ περιέχει προσκεκλημμένες εμφανίσεις από τους Τζόινερ Λούκας, Royce da 5'9", Τζέσι Ρέγιεζ και φωνητικά του Τζάστιν Βέρνον. Ο Eminem, ο οποίος έχει πιστωθεί ως Slim Shady, ήταν εκτελεστικός παραγωγός μαζί με τον Dr. Dre, ενώ η παραγωγή για ατομικά κομμάτια προέρχεται από διάφορους μουσικούς. Έλαβε γενικά θετικές κριτικές από τους κριτικούς, αλλά δημιούργησε κάποια διαμάχη για το περιεχόμενό του. Το άλμπουμ έφτασε στην κορυφή των τσαρτς στις εξής χώρες; Αυστραλία, Αυστρία, Καναδά, Δανία, Φινλανδία, Ιρλανδία, Ιταλία, Ολλανδία, Νέα Ζηλανδία, Νορβηγία, Σουηδία, Ελβετία, Ηνωμένο Βασίλειο και Ηνωμένες Πολιτείες.

Εξωτερικοί σύνδεσμοι
--------------------

* The *Kamikaze* Interview
* *Kamikaze* στο Discogs
* *Kamikaze* Diss Data
* Guide to feud with Machine Gun Kelly
Ο **Νικολής Αποστόλης** (Ψαρά, 1770 - Αίγινα, 6 Απριλίου 1827) ήταν Έλληνας αγωνιστής και αρχηγός του στόλου των Ψαριανών κατά τη διάρκεια της Ελληνικής Επανάστασης του 1821. Ήταν ένας από τους επικεφαλής των Ελληνικών δυνάμεων στην Ναυμαχία του Γέροντα μαζί με τους Ανδρέα Μιαούλη και Γεώργιο Σαχτούρη. Η Ελληνική πολιτεία τον τίμησε μετά θάνατον για την συνολική του προσφορά στην Επανάσταση, με τον βαθμό του Ναυάρχου.

Βιογραφικά στοιχεία
-------------------

Γεννήθηκε στα Ψαρά το 1770, το πραγματικό του επώνυμο ήταν "Καλημέρης" αλλά ο ίδιος χρησιμοποιούσε το όνομα του παππού του Απόστόλη. Απέκτησε πολλά χρήματα ως αρχιπλοίαρχος και εκπρόσωπος της ναυτιλιακής εταιρίας του οίκου Ράλλη από τη Χίο. Πήρε μέρος στο κίνημα του Λάμπρου Κατσώνη και κατά τη διάρκεια της επανάστασης το 1821, για τους σκοπούς της οποίας διέθεσε έξι πλοία και πολλά χρήματα, συμμετείχε σε πολλές ναυτικές επιχειρήσεις, ως επικεφαλής του ψαριανού στόλου, κατά του τουρκικού στόλου, προκειμένου να εμποδιστεί ο ανεφοδιασμός του τελευταίου με τρόφιμα και πολεμοφόδια. Στα μέσα του Απριλίου του 1821 κατάφερε να βυθίσει ένα τουρκικό πλοίο και να αιχμαλωτίσει άλλα τέσσερα κοντά στη Σμύρνη τα οποία τα μετέφερε στα Ψαρά μαζί με 450 Τούρκους αιχμαλώτους. Μετά τη σφαγή στα Ψαρά το 1824 βρήκε καταφύγιο, μαζί με άλλους Ψαριανούς, στις Σπέτσες ενώ αργότερα, όπως προκύπτει από τα δημοτολόγια του δήμου Ερμούπολης, η οικογένειά του εγκαταστάθηκε, μαζί με άλλες ψαριανές οικογένειες, στη Σύρο. Με την έκρηξη της επανάστασης, αυτός διεύθυνε τον πρώτο στολίσκο των Ψαριανών από επτά καράβια και τα οδήγησε στα παράλια της Ιωνίας, όπου ήταν μαζεμένα τα εχθρικά στρατεύματα έτοιμα να ορμήσουν και να υποτάξουν την Πελοπόννησο.

Στο Λιμάνι της Σμύρνης επιτέθηκε εναντίον επτά χιλιάδων εχθρών στα πλοία έτοιμοι να αποπλεύσουν. Ο Αποστόλης βύθισε ένα από τα πλοία και αιχμαλώτισε τέσσερα άλλα γεμάτα τρόφιμα και και πολεμοφόδια. Αιχμαλώτισε και 450 στρατιώτες, και με όλα τα λάφυρα μαζί επέστρεψε στα Ψαρά. Η πράξη του αυτή τρόμαξε τον εχθρό και ο στρατός του διασκορπίστηκε.

Έλαβε μέρος και σε πολλές άλλες ναυμαχίες, στην Κώ και στα στενά της Αλικαρνασσού και διακρίθηκε για την πολεμική του ανδρεία και την αντοχή. Πολέμησε στον Γέροντα, στη Μυτιλήνη, στην Κρήτη, και αλλού.

Ταλαιπωρημένος από τις κακουχίες πέθανε τελικά στην Αίγινα στις 6 Απριλίου 1827. Τα οστά του μεταφέρθηκαν στο μοναστήρι της Κοιμήσεως της Θεοτόκου στον Πόρο.

Ο Νικόλαος Αποστόλης είχε ιδρύσει το 1810 Ναυτικό Επιμελητήριο στα Ψαρά.

Παραπομπές
----------

1. ↑  (Αγγλικά) *Lord Byron and his Times*. NiApost1827. Ανακτήθηκε στις 9  Οκτωβρίου 2017.
2. ↑  Αν Σήμερα, Νικολής Αποστόλης

Πηγές
-----

* Νικολής Αποστόλης συνοπτικό βιογραφικό σημείωμα από το Ινστιτούτο Νεοελληνικών Ερευνών
* Γεράσιμος Βώκος (1896). Κ. Μάισνερ και Ν. Καργαδούρης, επιμ. *Η Ελλάς κατά τους Ολυμπιακούς Αγώνας του 1896*. Αθήνα: Εκ του Τυπογραφείου της Εστίας. Ανακτήθηκε στις 17 Μαΐου 2010.
* Ε/Ιστορικά, ένθετο εφημερίδας Ελευθεροτυπία, Η καταστροφή των Ψαρών-20 Ιουνίου 2002.
Ο **Μίχαελ Ντέιβιντ Στίβενς** (γεννημένος στις 23 Ιανουαρίου 1986)  είναι Αμερικανός εκπαιδευτικός, δημόσιος ομιλητής, αρτίστας και συντάκτης γνωστός για τη δημιουργία και παρουσίαση του εκπαιδευτικού YouTube καναλιού *Vsauce.* Στο κανάλι του αναρτούσε αρχικά περιεχόμενο σχετικό με βιντεοπαιχνίδια μέχρι που η δημοτικότητα της εκπαιδευτικής του σειράς *DOT* είδε τις συζητήσεις γενικού ενδιαφέροντος να γίνονται το επίκεντρο του *Vsauce*,  στις οποίες περιελάμβανε διευκρινήσεις στην επιστήμη, την φιλοσοφία, τον πολιτισμό και την ψευδαίσθηση. 

Ως οικοδεσπότης του *Vsauce*, ο Stevens έχει γίνει ένας από τους πιο επιτυχημένους YouTubers (με πάνω από 18 εκατομμύρια συνδρομητές και πάνω από 2,4 δισεκατομμύρια προβολές),  καθώς και ηγετικό πρόσωπο στην εκλαΐκευση της επιστήμης και της εκπαίδευσης μέσω του Διαδικτύου.  Το 2017, δημιούργησε και πρωταγωνίστησε στη YouTube Premium σειρά *Mind Field*,  και παρουσίασε την εθνική εκπαιδευτική περιοδεία *Brain Candy Live!* μαζί με τον Adam Savage.

Παραπομπές
----------

1. ↑  Michael Stevens [@tweetsauce] (30 Δεκεμβρίου 2012). «@issa\_al\_matari 26. I'll be 27 on January 23!» (Tweet) – μέσω Twitter.
2. ↑  Think Fact (23 Ιανουαρίου 2014). *The Story of Michael Stevens, The Man Behind Vsauce*. YouTube. Ανακτήθηκε στις 28 Σεπτεμβρίου 2015.
3. ↑  Kate Vickery (2015). «Meet The Man Behind Vsauce: Michael Stevens». Faze Media. Ανακτήθηκε στις 2 Σεπτεμβρίου 2016.
4. ↑  *Vsauce – YouTube: Videos*. YouTube. Ανακτήθηκε στις 28 Σεπτεμβρίου 2015.
5. ↑  «MICHAEL STEVENS: YouTube sensation aka Vsauce». WME IMG Speakers. Αρχειοθετήθηκε από το πρωτότυπο στις 3 Νοεμβρίου 2016. Ανακτήθηκε στις 2 Σεπτεμβρίου 2016.
6. ↑  Geoff Weiss (12 Ιανουαρίου 2017). «Vsauce Drops Trailer For YouTube Red Series 'Mind Field', Premiering Jan. 18». *Tubefilter*. Ανακτήθηκε στις 23 Ιανουαρίου 2017.
7. ↑  Blake Rodgers (8 Ιανουαρίου 2017). «ADAM SAVAGE TALKS UP NEW SCIENCE TOUR BRAIN CANDY LIVE!». *Nerdist News*. Αρχειοθετήθηκε από το πρωτότυπο στις 29 Ιανουαρίου 2017. Ανακτήθηκε στις 23 Ιανουαρίου 2017.
Ο **Μπομπχόουπ (Bobhope)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,3. Ανακαλύφθηκε το 1948 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ, και πήρε το όνομά του προς τιμή του βρετανικής καταγωγής Αμερικανού κωμικού Μπομπ Χόουπ.

Φυσικά χαρακτηριστικά
---------------------

Η μέση διάμετρος του Μπομπχόουπ εκτιμάται σε 38,25 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,092 ± 0,013. Ο Μπομπχόουπ περιστρέφεται γύρω από τον εαυτό του μία φορά κάθε 4,5 ως 7,5 ώρες περίπου.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2828 Ίκου-Τούρσο | 2829 Μπομπχόουπ | 2830 Γκρήνουιτς |
Ο **Ακίλλε Λάουρο** (*Achille Lauro*, 16 Ιουνίου 1887 – 15 Νοεμβρίου 1982) ήταν Ιταλός πλοιοκτήτης και πολιτικός. Θεωρείται ευρύτατα ως ένας από τους προδρόμους του νεότερου ιταλικού λαϊκισμού και οι οπαδοί του τον αποκαλούσαν «Il Comandante» (= «ο Αρχηγός»).

Βιογραφικά στοιχεία
-------------------

Ο Ακίλλε ήταν το πέμπτο από τα 6 τέκνα του πλοιοκτήτη Τζοακκίνο Λάουρο και της Λάουρα Καφιέρο, και έγινε με τη σειρά του ο ιδιοκτήτης της «Φλόττα Λάουρο», ενός από τους μεγαλύτερους ιταλικούς εμπορικούς στόλους όλων των εποχών και μιας από τις μεγαλύτερες περιουσίες στη νότια Ιταλία. Αποφασιστικός παράγοντας στη δυναμική των δραστηριοτήτων του ήταν η διαίσθησή του ότι οι εργαζόμενοι στις επιχειρήσεις του θα έπρεπε να συμμετέχουν στα οφέλη της απασχολήσεώς τους.

Ως πολιτικός, ο Ακίλλε διετήρησε επί μακρόν μεγάλη δημοφιλία. Η πλειονότητα των κατοίκων της Νάπολης ήταν οπαδοί του, ώστε στις δημοτικές εκλογές του 1952 και του 1956 πήρε σχεδόν 300 χιλιάδες ψήφους, αριθμός μεγαλύτερος από οποιουδήποτε άλλου υποψήφιου δημάρχου Νάπολης μέχρι τότε. Στις γενικές εκλογές του 1953 εξάλλου, πήρε 680 χιλιάδες ψήφους ως υποψήφιος βουλευτής, που ήταν επίσης αριθμός-ρεκόρ για τη συγκεκριμένη εκλογική περιφέρεια.

Επί φασιστικού καθεστώτος, ο Λάουρο είχε διορισθεί «Εθνικός Σύμβουλος» του «Επιμελητηρίου Δεσμών και Επιχειρήσεων» από τον Γκαλεάτσο Τσιάνο (τον γαμπρό του Μουσολίνι), ο οποίος ασχολείτο και ο ίδιος με το θαλάσσιο εμπόριο. Την ίδια περίοδο έγινε και πρόεδρος του ποδοσφαιρικού συλλόγου ΣΣΚ Νάπολι, διαδεχόμενος τον Τζόρτζο Ασκαρέλλι.

Μεταπολεμικώς, μετά από μια αρχική συμμετοχή στο Μέτωπο του Κοινού Ανθρώπου, ο Λάουρο δραστηριοποιήθηκε στο φιλομοναρχικό κίνημα του Αλφρέντο Κοβέλλι και στήριξε οικονομικώς τη δημιουργία του Μοναρχιστικού Εθνικού Κόμματος (PNM). Διετέλεσε επί πολλά έτη δήμαρχος της Νάπολης, εκτιμώμενος αλλά και επικρινόμενος για τη διαχείριση των δημοτικών πόρων.

Μια πλατεία στην πόλη Σορρέντο πήρε το όνομά του, όπως και το κρουαζιερόπλοιο «Ακίλλε Λάουρο», γνωστό από την πειρατική κατάληψή του από τρομοκράτες τον Οκτώβριο του 1985.

Παραπομπές
----------

1. 1 2 3 4  «Dizionario Biografico degli Italiani». (Ιταλικά) *Dizionario Biografico degli Italiani*. 1960. achille-lauro. Ανακτήθηκε στις 27  Μαΐου 2021.
2. 1 2 3 4  (Γερμανικά) *Munzinger Personen*. 00000004751. Ανακτήθηκε στις 27  Μαΐου 2021.
3. ↑  storia.camera.it/deputato/achille-lauro-18870619. Ανακτήθηκε στις 7  Μαΐου 2019.
4. 1 2 3 4  storia.camera.it/deputato/achille-lauro-18870619. Ανακτήθηκε στις 24  Μαΐου 2019.
5. ↑  (Ιταλικά) *senato.it*. Ανακτήθηκε στις 25  Ιανουαρίου 2022.
6. ↑  Achille Lauro: perché il cantante ha il nome dello storico sindaco di Napoli, *Fanpage*

Πηγές
-----

* Achille Della Ragione: *Achille Lauro superstar: la vita, l'impero, la leggenda*, Νάπολη 2003
* Serena Romano: *Don Achille, 'o comandante*, Milano 1992
* Pietro Zullino: *Il Comandante*, Milano 1976

Εξωτερικοί σύνδεσμοι
--------------------

* *Achille Lauro superstar*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 812790
* LCCN: n80130970
* ISNI: 0000 0000 7859 1112
* GND: 119015404
* SUDOC: 088071723
* ICCU: SBLV227983

 |

 |
Ο **μ-λογισμός** (ή **τροπικός μ λογισμός**) είναι μια επέκταση της προτασιακής τροπικής λογικής με έναν τελεστή μ ελάχιστου σταθερού σημείου (fixpoint). Χρησιμοποιείται για να περιγράψει τις ιδιότητες των συστημάτων μεταβάσεων με ετικέτες και να τις επαληθεύσει.

Ο (προτασιακός) μ-λογισμός εφευρέθηκε από τον Ντέινα Σκοτ και τον Τζάκο ντε Μπέκερ, και στη συνέχεια αναπτύχθηκε από τον Ντέξτερ Κόζεν για να φτάσει στην έκδοση που χρησιμοποιείται σήμερα.

Πολλές χρονικές λογικές μπορούν να κωδικοποιηθούν στο μ-λογισμό, όπως η LTL, η CTL και η CTL\*.

Παραπομπές
----------

1. ↑  Kozen 1983, σελ. 333.
2. ↑  Clarke, Jr. Grumberg & Peled 1999, σελ. 108.
3. ↑  Emerson 1996, σελ. 196.

Αναφορές
--------

* Clarke, Jr. Edmund M.· Grumberg, Orna· Peled, Doron A. (1999). *Model Checking*. Cambridge, Massachusetts, USA: MIT press. ISBN 0-262-03270-8.
* Stirling, Colin. (2001). *Modal and Temporal Properties of Processes*. New York, Berlin, Heidelberg: Springer Verlag. ISBN 0-387-98717-7.
* Emerson, E. Allen (1996). «Model Checking and the Mu-calculus». *Descriptive Complexity and Finite Models*. American Mathematical Society, pp. 185–214. ISBN 0-8218-0517-7.
* Kozen, Dexter (1983). «Results on the Propositional μ-Calculus». *Theoretical Computer Science* **27** (3): 333–354. doi:10.1016/0304-3975(82)90125-6.
* Bradfield, Julian; Stirling, Colin (2006). *Modal mu-calculi*. Elsevier, σελ. 721–756. .
* Videolectures.net - ANU Logic Summer School '09
**Λουκάς Βοβενάργκ**(Γαλλίκά: *Luc de Clapiers, marquis de Vauvenargues*), (6 Αυγούστου 1715 – 28 Μαΐου 1747)ήταν Γάλλος ηθολόγος.

Λουκάς Βοβενάργκ

Βίος
----

Ο Λουκάς Βοβεναργκ γεννήθηκε στην Αιξ-αν-Προβάνς. Καταγόταν από παλιά αριστοκρατική οικογένεια η οποία είχε απωλέσει την παλιά οικονομική της ισχύ. Δεν έλαβε ιδιάιτερα φροντισμένη κλασική παιδεία, αλλά περιορίστηκε στην εκμάθηση της αγγλικής γλώσσας. Υπέφερε παιδιόθεν από προβλήματα στην όρασή του. Σε ηλικία δεκαεννιά χρονών ακολούθησε το στρατιωτικό επάγγελμα, και έγινε αξιωματικός. Μετέσχε στην εκστρατεία στην Πολωνία, στην Ιταλία και στη Βοημία, όπου υπέστη κρυοπαγήματα απ' τα οποία δε συνήλθε ποτέ ολοκληρωτικά. Χτυπημένος επίσης από την ευλογιά παραμορφώθηκε στο πρόσωπο του και έχασε σχεδόν την όραση του. Το 1744 παραιτήθηκε από το στρατό και προσπάθησε ανεπιτυχώς να εισέλθει στο διπλωματικό σώμα. Η κατάσταση της υγείας του όμως ανέτρεψε τις φιλοδοξίες του. Το 1745 μετακόμισε στο Παρίσι όπου έζησε ζωή μονήρη.

Πνευματική πορεία-συγγραφικό έργο
---------------------------------

Σημαντικό ρόλο στην ενασχόλησή του με τα γράμματα έπαιξε ο Victor de Riqueti marquis de Mirabeau,πατέρας του Honoré Gabriel Riqueti, comte de Mirabeau.Οι επαφές του ήταν ελάχιστες: μετους Jean-François Marmontel, και τον Βολταίρο. Το πιοσημαντικόέργοτου ήταν το *Εισαγωγή στη γνώση του ανθρώπινου πνεύματος* (1746).Ο Βολταίρος ζήτησε την επανέκδοση του βιβλίου αλλα πιο βελτιωμένη,οπότε επανεκδόθηκε στα 1747.

Εκδόσεις έργων του Βοβενάργκ στην ελληνική γλώσσα
-------------------------------------------------

* Luc de Chapier, Marquis de Vauvenargues, Εισαγωγή στη γνώση του ανθρώπινου πνεύματος,μτφρ.Νίκος Μακρής, Δρόμων, 2012
* Βωβενάργκ, Réflexions et maximes,μτφρ.Δέσποινα Παπάζογλου, Χρήστος Παπάζογλου, εκδ.Στιγμή, 1993

Παραπομπές
----------

1. 1 2  Vauvenargues, Luc de Chapier, Marquis de, 1715-1747
2. ↑  Ανώνυμος,« Βοβενάργκ Λουκάς»,Θρησκευτική και Ηθική Εγκυκλοπαίδεια,τομ.4(1964),στ.95

Πηγές
-----

* Vauvenargues, Luc de Chapier, Marquis de, 1715-1747
* Ανώνυμος,« Βοβενάργκ Λουκάς»,Θρησκευτική και Ηθική Εγκυκλοπαίδεια,τομ.4(1964),στ.95